**2. TJEDAN NASTAVE NA DALJINU**

**27.3.2020., petak**

**HRVATSKI JEZIK**- Pročitaj priču Luka i proljeće tri puta. Pročitaj pitanja i razmisli o njima. Zatim u bilježnicu napiši datum 27.3.2020. i naslov **Odgovori na pitanja**. Naslov napiši olovkom. Ispod odgovori na pitanja u plavom pravokutniku. Pitanja ne prepisuj, piši samo odgovore.

**PRIRODA I DRUŠTVO** - Riješi radnu bilježnicu na 74. i 75. stranici.

**GLAZBENA KULTURA** - Ponovi pjevanje pjesama: Plava uspavanka, Miš mi je polje popasel i Blistaj, blistaj zvijezdo mala.

**TJELESNA I ZDRAVSTVENA KULTURA** - Vježbaj uz program HRT 3 (ujutro od 9 do 10 sati ili poslijepodne od 15 do 16 sati).

***Napomena:***

*Iako danas nemamo matematiku po rasporedu, ponovi množenje broja 2 i višekratnike broja 2.*

**26.3.2020., četvrtak**

**MATEMATIKA** - Množenje broja 2

U udžbeniku na 64. stranici pročitaj o množenju broja 2. Riješi zadatke ZNAM. U bilježnicu napiši datum 26.3.2020. i naslov **Množenje broja 2**. Ispod naslova prepiši sljedeće:

**1 • 2 = 2                    6 • 2 = 12**

**2 • 2 = 4                    7 • 2 = 14**

**3 • 2 = 6                    8 • 2 = 16**

**4 • 2 = 8                    9 • 2 = 18**

**5 • 2 = 10                  10 • 2 = 20**

**Višekratnici broja 2 su: 2, 4, 6, 8, 10, 12, 14, 16, 18, 20, ...**

Nauči napamet množenje broja 2 i višekratnike broja 2. Prisjeti se i da kad faktori zamijene mjesta umnožak ostaje isti.

U udžbeniku riješi 65. stranicu.

**HRVATSKI JEZIK**- U čitanci na 106. i 107. stranici pet puta pročitaj priču Luka i proljeće. U bilježnicu napiši datum 26.3.2020. i prepiši sljedeće:

Ivanka Borovac

**Luka i proljeće**

Glavni lik: Luka

Osobine glavnog lika: zaigran, lijen, površan

Sporedni lik: majka

**LIKOVNA KULTURA** - Pastelama naslikaj leptira među suncokretima. Koristi tople (žuta, crvena, narančasta) i hladne boje (plava, zelena, ljubičasta).

**SAT RAZREDNIKA** - Razmisli po čemu si sličan/slična svojim prijateljima iz razreda, a po čemu različit/a.

**INA** - Ponovi pjesmu Himna 2.d i njezinu koreografiju.

**25.3.2020., srijeda**

**HRVATSKI JEZIK** - Riješi radnu bilježnicu na 105. i 106. stranici.

**MATEMATIKA** - Zamjena mjesta faktora

U udžbeniku na 62. stranici pročitaj tekst i pogledaj ilustraciju. Upamti sljedeće: **kad faktori zamijene mjesta, umnožak ostaje isti.** Napiši u bilježnicu nadnevak 25.3.2020. i naslov **Zamjena mjesta faktora**. Naslov napiši bojicom. Ispod naslova prepiši sljedeće:

4 · 2 = 8                5 · 3 = 15                 7 · 4 = 28

2 · 4 = 8                3 · 5 = 15                 4 · 7 = 28

**Kada faktori zamijene mjesta, umnožak ostaje isti.**

Riješi 63. stranicu u udžbeniku.

**PRIRODA I DRUŠTVO**- U bilježnicu napiši nadnevak 25.3.2020. i naslov **Proljeće u zavičaju.**Naslov napiši bojicom. Ispod naslova prepiši sljedeće:

Vrijeme je promjenjivo.

Dani su dulji, a noći kraće. Sve je toplije.

Ljudi kopaju i gnoje zemlju te siju sjemenke. Uređuju okućnice i parkove.

Biljke pupaju, a zatim i cvjetaju i listaju.

Životinje se bude iz zimskog sna. Neke se vraćaju iz toplijih krajeva.

**TJELESNA I ZDRAVSTVENA KULTURA** - Vježbaj uz program HRT 3 (ujutro od 9 do 10 sati ili poslijepodne od 15 do 16 sati).

**24.3.2020., utorak**

**HRVATSKI JEZIK**- Pročitaj i ponovi kako se pišu riječi na stranici 108. u čitanci. Odaberi 10 riječi i o svakoj napiši po jednu rečenicu u bilježnicu. Upotrijebi sve vrste rečenica (izjavne, upitne i usklične). Napiši nadnevak 24.3.2020. i naslov Vježba.

**MATEMATIKA** - Još jednom ponovi o množenju brojeva na 60. stranici u udžbeniku. Riješi radnu bilježnicu na 82. stranici.

**23.3.2020., ponedjeljak**

**MATEMATIKA** - Množenje brojeva

U udžbeniku na 60. stranici pročitaj tekst i promotri ilustraciju. Upamti nazive brojeva kod množenja (prvi faktor, drugi faktor i umnožak). U bilježnicu napiši nadnevak 23.3.2020. te naslov Množenje brojeva. Naslov napiši bojicom. Prepiši u bilježnicu tekst iz udžbenika (str. 60) u žutom pravokutniku. Uz pomoć roditelja ili braće riješi zadatke u udžbeniku na 61. stranici.

**HRVATSKI JEZIK** - Čitanje i pisanje glasova č, ć, dž i đ

U čitanci na 108. stranici pročitaj riječi koje sadrže glasove č, ć, dž i đ. Upamti kako pišemo pojedinu riječ. Riječi pročitaj više puta i potrudi se upamtiti ih. Zatim u bilježnicu napiši nadnevak 23.3.2020. i naslov Čitanje i pisanje glasova č, ć, dž i đ. Naslov napiši bojicom. Prepiši riječi iz čitanke, a slova č, ć, dž i đ unutar riječi napiši bojicom.